སྤྱི་ཚོགས་རིང་ལུགས་ཀྱི་གྲོང་གསེབ་གསར་པ་རྒྱུན་མཐུད་འཛུགས་སྐྱོང་ཟམ་མི་ཆད་པར་བྱེད་པ་དང་འཚོ་བའི་ཆུ་ཚད་ལོ་རེ་བཞིན་གོང་མཐོར་འགྲོ་བ་དང་བསྟུན་ནས།ཞིང་འབྲོག་མང་ཚོགས་ཀྱི་བསམ་པའི་དཔལ་ཡོན་གྱི་དགོས་མཁོ་དེ་བས་སྐོམ་པ་ཆུ་འདོད་ལྟར་གྱུར་ལ་ཡ་རབས་དང་བདེ་ཐང་གི་འཚོ་བ་སྐྱེལ་སྟངས་ཀྱི་འདུན་པ་སྔར་བས་ཤུགས་ཆེ་རུ་འགྲོ་བཞིན་མཆིས།ཉེ་བའི་ལོ་ཤས་ནང་རང་ལྗོངས་ཀྱི་གོང་རིམ་འབྲེལ་ཡོད་ཚན་པ་ཁག་གིས་ཐོག་མཐའ་བར་གསུམ་དུ་ཞིང་འབྲོག་ཁུལ་གྱི་བསམ་པའི་དཔལ་ཡོན་འཛུགས་སྐྱོང་ལ་མཐོང་ཆེན་དང་མ་དངུལ་གྱི་རྒྱབ་སྐྱོར་ཤུགས་ཆེན་བྱས་ཏེ་དེའི་ཐད་ལ་མིག་མཐོང་ལག་ཟིན་གྱི་གྲུབ་འབྲས་ངེས་ཅན་ཐོབ་མོད།འོན་ཀྱང་ས་ཆ་ཁག་གཅིག་ཏུ་རིག་གནས་དཔུང་ཁག་གི་སྟོབས་ཤུགས་ཞན་པ་དང་།ཤེས་ལྡན་མི་སྣ་མི་འདང་བ།རིག་གནས་བྱེད་སྒོ་སྤེལ་ཚད་ཉུང་བ་སོགས་ཀྱིས་མི་རྣམས་ཀྱི་བསམ་པའི་དཔལ་ཡོན་གྱི་དགོས་མཁོ་དེ་ཙམ་སྐོང་ཐུབ་ཀྱི་མེད།